Title: พระราชกฤษฎีกาโอนกรรมสิทธิ์ที่วัดและที่ธรณีสงฆ์ วัดคู้บอน แขวงบางชัน เขตคลองสามวา กรุงเทพมหานคร ให้แก่กรุงเทพมหานคร พ.ศ. 2558

พระราชกฤษฎีกา

พระราชกฤษฎีกา
โอนกรรมสิทธิ์ที่วัดและที่ธรณีสงฆ์
วัดคู้บอน แขวงบางชัน เขตคลองสามวา
กรุงเทพมหานคร
ให้แก่กรุงเทพมหานคร
พ.ศ. ๒๕๕

ภูมิพลอดุลยเดช
ป.ร.
ให้ไว้ ณ
วันที่ ๔ พฤศจิกายน พ.ศ. ๒๕๕๘
เป็นปีที่ ๗๐
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรโอนกรรมสิทธิ์ที่วัดและที่ธรณีสงฆ์ วัดคู้บอน
แขวงบางชัน เขตคลองสามวา กรุงเทพมหานคร ให้แก่กรุงเทพมหานคร
เพื่อขยายทางหลวงท้องถิ่น สายเชื่อมระหว่างถนนคู้บอนกับถนนกาญจนาภิเษก

อาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย
(ฉบับชั่วคราว) พุทธศักราช ๒๕๕๗ และมาตรา ๓๔ วรรคสอง แห่งพระราชบัญญัติคณะสงฆ์
พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์ (ฉบับที่ ๒) พ.ศ. ๒๕๓๕
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกาโอนกรรมสิทธิ์ที่วัดและที่ธรณีสงฆ์ วัดคู้บอน แขวงบางชัน
เขตคลองสามวา กรุงเทพมหานคร ให้แก่กรุงเทพมหานคร พ.ศ. ๒๕๕๘

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้โอนกรรมสิทธิ์ที่วัดและที่ธรณีสงฆ์
วัดคู้บอน แขวงบางชัน เขตคลองสามวา กรุงเทพมหานคร ดังต่อไปนี้ ให้แก่กรุงเทพมหานคร
(๑) แปลงที่ ๑ ที่วัด เนื้อที่ ๙๖ ตารางวา
(๒) แปลงที่ ๒ ที่ธรณีสงฆ์ เนื้อที่ ๑ ไร่ ๓๘ ตารางวา
ทั้งนี้ ภายในแนวเขตตามแผนที่ท้ายพระราชกฤษฎีกานี้

มาตรา ๔  ให้นายกรัฐมนตรีรักษาการตามพระราชกฤษฎีกานี้

ผู้รับสนองพระบรมราชโองการ
พลเอก
ประยุทธ์  จันทร์โอชา
นายกรัฐมนตรี

[เอกสารแนบท้าย]

๑. แผนที่ท้ายพระราชกฤษฎีกาโอนกรรมสิทธิ์ที่วัดและที่ธรณีสงฆ์
วัดคู้บอน แขวงบางชัน เขตคลองสามวา กรุงเทพมหานคร ให้แก่กรุงเทพมหานคร พ.ศ. ๒๕๕๘

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
เนื่องจากกรุงเทพมหานครได้ทำการสำรวจที่ดิน เพื่อขยายทางหลวงท้องถิ่น
สายเชื่อมระหว่างถนนคู้บอนกับถนนกาญจนาภิเษก
และปรากฏว่าแนวถนนสายนี้ถูกที่วัดและที่ธรณีสงฆ์ วัดคู้บอน แขวงบางชัน
เขตคลองสามวา กรุงเทพมหานคร จำนวน ๒ แปลง แปลงที่ ๑ ที่วัด เนื้อที่ ๙๖ ตารางวา
ตามโฉนดที่ดิน เลขที่ ๖๘๗๘๒ และแปลงที่ ๒ ที่ธรณีสงฆ์ เนื้อที่ ๑ ไร่ ๓๘ ตารางวา ตามโฉนดที่ดิน
เลขที่ ๖๓๓๔๒ รวมเนื้อที่ทั้งหมด ๑ ไร่ ๑ งาน ๓๔ ตารางวา ซึ่งกรุงเทพมหานครได้ติดต่อกับสำนักงานพระพุทธศาสนาแห่งชาติ
เพื่อขอโอนกรรมสิทธิ์ที่วัดและที่ธรณีสงฆ์ดังกล่าวให้แก่กรุงเทพมหานคร และสำนักงานพระพุทธศาสนาแห่งชาติได้นำเสนอมหาเถรสมาคมพิจารณาแล้วไม่ขัดข้อง
และวัดคู้บอนได้รับค่าผาติกรรมจากกรุงเทพมหานครแล้ว สมควรโอนกรรมสิทธิ์ที่วัดและที่ธรณีสงฆ์ดังกล่าวให้แก่กรุงเทพมหานคร  จึงจำเป็นต้องตราพระราชกฤษฎีกานี้

ปริยานุช/จัดทำ
๑๖ พฤศจิกายน
๒๕๕๘

ปุณิกา/ตรวจ
๑๔ ธันวาคม
๒๕๕๘

[๑] ราชกิจจานุเบกษา
เล่ม ๑๓๒/ตอนที่ ๑๐๖ ก/หน้า ๑/๑๑ พฤศจิกายน ๒๕๕๘